als_Latn dik_Latn sag_Latn
Hetuesit e sulmit terrorist të Mançesterit kanë zbuluar detaje të reja për makinën që përdori Salman Abedi për të mbledhur materialet e bombës, me të cilën vrau 22 persona.
Policia e Mançesterit bën me dije se ka zbuluar “prova domethënëse” në një makinë që lidhet me Salman Abedi, autorin e sulmit terrorist në koncertin e Ariana Grande me 22 maj. Një Nisan i bardhë i tipit Mikra është sekuestruar nga hetuesit në Rusholm të Britanisë.
Investiguesit tregojnë se Abedi kishte zhvilluar disa udhëtime me këtë makinë disa ditë përpara atentatit terrorist.
“Ekzaminimi i forenzikës ka zbuluar prova shumë domethënëse brenda mjetit. Ne tani kemi nevojë për çdo informacion që ju mund të keni për këtë makinë”, thotë kreu i hetimit, Russ Jackson.
Policia beson se Abedi ka përdorur mjetin për të mbledhur pajisje për të krijuar bombën e fuqishme, më të cilën vrau 22 persona, përfshirë 7 fëmijë.
Jackson thotë se terroristi me origjinë nga Libia kishte blerë disa pjesë të lëndës shpërthyese pas rikthimit në Mbretërinë e Bashkuar.
Ndërsa thotë se mbrëmjen e 22 majit ai veproi i vetëm në Mançester Arena.
Të hënën në mbrëmje vëllai i madh i Abedi u la i lirë nga autoritetet britanike.
Kurse 9 persona të tjerë mbeten akoma në paraburgim dhe merren vazhdimisht në pyetje nga hetuesit.
Ky sulm terrorist u mor përsipër nga ISIS.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn